钦定古今图书集成/明伦汇编/宫闱典/第121卷 > 后唐
## 钦定古今图书集成/明伦汇编/宫闱典/第121卷 > 后唐

### 庄宗同光元年复以中人居枢密等使

按《五代史唐庄宗本纪》：“同光元年夏四月己巳，行台
左丞相豆卢革为门下侍郎，右丞相卢程为中书侍
郎同中书门下平章事，中门使郭崇韬、昭义监军张
居翰为枢密使。”

〈注〉枢密使，唐故以宦者为之，其职甚微，至此始参用士人，而与宰相权任均矣，故与宰相并书。

按《册府元龟》，“后唐庄宗即位，稍复本朝内省旧官，时
有内侍五百人，复以中人居枢密使、副使、宣徽、内客
省等使之任，增置内勾之目，以主天下钱谷。”

〈注〉时以潞州监军张居翰等为枢密使，在藩，中门使李绍宠为宣徽南院使，兼掌内勾，天下财谷，皆

委裁遣

同光二年正月己酉，求唐宦者。

按，《五代史唐庄宗本纪》云云。

按《册府元龟》：“庄宗即位，诏诸道悉遣中人赴阙，至者
仅千人，皆委之事务，复有内供奉之职。”

### 明宗天成 年废监军内勾司

按《五代史唐明宗本纪》不载。按《册府元龟》，“明宗天
成中废诸道监军并内勾司。自后枢密使专用士人。”

〈注〉从中书门下之请。